***VODOVOD I KANALIZACIJA d.o.o.***

***OGULIN, I. G. Kovačića 14***

# I Z V J E Š Ć E

O POSLOVANJU TRGOVAČKOG DRUŠTVA VODOVOD

I KANALIZACIJA d.o.o. OGULIN

ZA 2017. godinu

Ogulin, travanj 2018. godine

***JEDINSTVENI POKAZATELJI UVJETA, NAČINA I REZULTATA***

***POSLOVANJA***

***u razdoblju I - XII mjesec 2017. godine***

***1. Statusni podaci***

**1.1. Tvrtka i sjedište subjekta: VODOVOD I KANALIZACIJA d.o.o. OGULIN**

**I.G.Kovačića br.14**

**1.2. Datum i akt o osnivanju: Rješenje Trgovačkog suda Karlovac**

**Tt - 98/63. od 10.02.1998. godine**

**1.3. Djelatnost: 3600 – Javna vodoopskrba – javna odvodnja**

**1.4. Odgovorna osoba: Zdravko Paušić, dipl.ing., direktor**

**1.5. Vlasnička struktura (postotci poslovnih udjela)**

**GRAD OGULIN 93,30%**

**OPĆINA JOSIPDOL 4,79%**

**OPĆINA TOUNJ 1,91%**

***2. Kapaciteti***

**2.1. Tehnički (objekti, oprema, strojevi i vozila)**

**a) Strojevi**

- rovokopač kom 2, mobilna crpka za vodu kom 2, mobilni kompresor, rezalica motorna kom 2, rezalica električna, kosilica motorna 2 kom, pila motorna, traktorska kosilica, rezačica betona i asfalta, aparat za varenje cijevi, uređaj za utvrđivanje položaja metalnih predmeta, uređaj za mjerenje tlaka, uređaj za utvrđivanje mjesta curenja, detektor plinova, prijenosni agregat za struju 7 KW, električni aparat za zamrzavanje vode u cijevima, uređaj za dezinfekciju pitke vode.

**b) Vozila**

- osobna vozila kom 2

- teretna vozila kom 7

**c) Objekti**

**- Crpne stanice**

- CS Zagorska Mrežnica 200 l/s

- CS Zdiška Mrežnica - Turkovići 16 l/s

- CS Bocino Vrelo - Josipdol 30 l/s

- CS Krakar i Zrnići 16 l/s

**Prepumpna stanica; dodatno prepumpavanje vode**

- PS Brozovići

- PS Kučaj + vodosprema 40 m3

- PS Zečica

- PS Desmerice + vodosprema 52 m3

- PS Bertovići + vodosprema 50 m3

- PS Dimnjak + vodosprema 50 m3

- PS Vukovići

- PS M. Salopeki + vodosprema 50 m3

- PS Cindrići

- PS Salopek selo

- PS Gavani

- PS Zrnići

**- Vodospreme**

- Vodosprema Kolići 1100 m3

- Vodosprema Gavani 1500 m3

- Vodosprema Stabarnica 350 m3

- Vodosprema Turkovići 500 m3

- Vodosprema Razdolje 400 m3

- Vodosprema Bjelsko 64 m3

- Vodosprema naselja Musulinski

Potok «Vodica» 64 m3

* Vodosprema Samizid- Krakar 250 m3
* Vodosprema Zrnići 100 m3

**- Cjevovodi**

Ukupna dužina izgrađenih cjevovoda iznosi 384.703,00 m' na što je izvedeno ukupno 7.675 priključka. Sustav vodoopskrbe u Poduzetničkoj zoni Ogulin DN 125-200 1.159,80 m.

**- Oprema**

Svaki od prethodno navedenih objekata sadrži elemente strojarske opreme, zasuna, fazonskih komada i spojne elemente dok crpne stanice sadrže i sofisticiraniju opremu, elektro-automatsku regulaciju rada te opremu daljinskog nadzora rada vodoopskrbnog sustava na području grada Ogulina.

Od ugrađene opreme osim NUS-a možemo izdvojiti i podatak da na CS Zagorska Mrežnica i CS Bocino Vrelo – Josipdol imamo ugrađene agregate za proizvodnju el. energije te automatske stanice za dezinfekciju pitke vode (plinski klorinatori).

Nadzorno upravljački sustav, NUS, oprema je novijeg datuma i odnosi se na vodoopskrbni sustav grada. Ugradnjom istog poboljšali smo praćenje svih dešavanja na vodovodu te bržem otklanjanju nedostataka na vodovodima.

U daljnjem razvoju i korištenju tog sustava isti će omogućiti značajno smanjenje gubitaka vode.

**Tehnički objekti i oprema na sustavu odvodnje i pročišćavanja otpadnih voda**

* Uređaj za pročišćavanje otpadnih voda 7.500 ES
* Kolektori ukupno 25.398 metara
* Crpne stanice s opremom
* CS Proce - CS Drenovac 3
* CS Pešćenica - CS B.2.1.
* CS Ogulin - CS Vrtače
* CS Centar - CS B.1.
* CS Dražice - CS Petar Ogulinski
* CS A.6.1. - CS Gorica 4
* CS A.6.2. - CS Gorica 1
* CS A.2.4. - CS Gorica 2
* CS Žegar - CS Bukovnik 1
* CS B.2.1. - CS Bukovnik
* CS B.3. - CS Prapuće
* CS A.2.1. (Kut) - CS Prapuće 2

**2.2**. **Radna snaga (zaposleni radnici prema usmjerenjima i stručnim kvalifikacijama**)

|  |  |  |
| --- | --- | --- |
| KVALIFIKACIJA | BROJ ZAPOSLENIH | **STRUKTURA u %** |
| NK | 4 | 8,70 |
| KV | 5 | 10,87 |
| SSS | 28 | 60,87 |
| VŠ | 5 | 10,87 |
| VSS | 4 | 8,70 |
| **UKUPNO:** | **46** | **100** |

***3. Rezultati poslovanja***

**3.1. Naturalni**

jed.mj. Domaćinstva Gospodarstvo Ukupno

Fakturirana voda m3 548.216 170.867 719.083

**3.2. Financijski (propisani obrasci u privitku)**

3.2.1. Račun dobiti i gubitka

3.2.2. Bilanca

3.2.3. Prihodi po djelatnostima (bez lipa)

|  |  |
| --- | --- |
| Prihodi od prodaje – vodoopskrba – domaćinstva | 5.560.331 |
| Prihodi od prodaje – vodoopskrba – pravne osobe | 2.596.252 |
| Prihodi od prodaje – odvodnja – domaćinstva | 508.499 |
| Prihodi od prodaje – odvodnja – pravne osobe | 363.118 |
| Prihodi od prodaje – pročišćavanje – domaćinstva | 587.659 |
| Prihodi od prodaje – pročišćavanje – pravne osobe | 499.200 |
| Prihodi od prodaje ostalih usluga | 152.127 |
| Prihodi od ukidanja dugoročnih rezerviranja | 5.788.851 |
| Prihodi od subvencija, potpora, dotacija i dr. | 1.522.351 |
| Prihodi od kamata- domaćinstva | 101.925 |
| Prihodi od kamata – pravne osobe | 67.099 |
| Prihodi od naplata šteta s temelja osiguranja | 212.588 |
| Prihodi od naplaćenih odvjetničkih usluga | 130.534 |
| Ostali prihodi | 1.031.379 |
| **Ukupni prihodi:** | **19.121.913** |

## 3. Investicije u dugotrajnu materijalnu imovinu

**Izvršena ulaganja u 2017. godini**

**3.1. Ulaganja u vodoopskrbu**

3.1.1 Izrada koncepcijskog rješenja VOS Ogulin s izradom matematičkog modela sadašnjeg i budućeg stanja razvoja i predstudijom izvodljivosti.

Udjeli u sufinanciranju:

Hrvatske vode 80% 479.977 ( izvorna sredstva Hrvatskih voda )

Grad Ogulin 20% 27.261

Vlastita sredstva 92.733

3.1.2. Izrada projektne dokumentacije za vodovodni ogranak Lipošćaki – Bartolovići – Meštrovići.

Udjeli u sufinanciranju:

Grad Ogulin 100%

Vlastita sredstva 43.000

**Ulaganje u vodoopskrbu ukupno: 642.971**

*(Iskazane vrijednosti su bez obračunatog PDV-a)*

**3.2.** Savjetodavne usluge i usluge tehničke pomoći u pripremi dokumentacije za prijavu projekata vodovoda općine Tounj.

Vlastita sredstva 49.900

Sredstva su osigurana iz EU fondova kroz projekte ruralnog razvoja.

**3.3. Ostala ulaganja u trajnu materijalnu imovinu**

Tijekom 2017. godine u dugotrajnu materijalnu imovinu uloženo je vlastitih sredstava u ukupnom iznosu od **236.378**  kn.

***4. Plan ulaganja u 2018. godini***

***VODOOPSKRBA***

1. Izrada projekata Koncepcijskog rješenje vodoopskrbnog

sustava Ogulin sa izradom predstudije izvodljivosti - 726.000 kn

* **Grad Ogulin 20% - 145.200 kn**

2. Završetak izrade glavnog projekta vodovoda za naselja

Bartolovići, Lipošćaki, Meštrovići

80.000 kn

3. Priprema projekta vodovoda za naselja Bartolovići,

Lipošćaki, Meštrovići za financiranje sredstvima

EU fondova 100.000 kn

4. Izrada Idejnog i Glavnog projekta sa ishođenjem

građevinske dozvole za naselje Ponikve 100.000 kn

***ODVODNJA OTPADNIH VODA***

1. Početak izgradnje sustava odvodnje

zona „D“ odvodnog sustava Ogulin 12.000.000 kn

* **Grad Ogulin 20% - 2.400.000kn**

2. Priprema projekata vezano za kandidiranje i

financiranje sredstvima iz EU fondova

* Aglomeracija Ogulin - 732.190 kn
* **Grad Ogulin 20% - 146.438 kn**

3. Nastavak izrade projektne dokumentacije sustava

odvodnje otpadnih voda grada Ogulina kandidirane u

EU projektima, financirane sredstvima

iz EU fondova (dougovaranje)

* Aglomeracija Ogulin - 3.500.000 kn
* **Grad Ogulin 20% - 700.000 kn**

4. Izrada Idejnog i Glavnog projekta sustava odvodnje

otpadnih voda Poduzetničke zone Ogulin

sa ishođenjem građevinske dozvole 90.000 kn

5. Izgradnja sustava odvodnje otpadnih voda

Poduzetničke zone Ogulin 1.950.000 kn

6. Izrada projekta neizravnog ispuštanja pročišćenih

otpadnih voda u podzemlje u sklopu nadogradnje

postojećeg uređaja za pročišćavanje otpadnih voda

Ogulin, sa ishođenjem dozvola 60.000 kn

7. Izgradnja neizravnog ispuštanja pročišćenih otpadnih

voda u podzemlje u sklopu nadogradnje postojećeg

uređaja za pročišćavanje otpadnih voda Ogulin 700.000 kn

***Plan ulaganja u 2018. godini ukupno: 16.538.190 kn***

*( Iskazane vrijednosti su bez obračunatog PDV-a )*

***5. Pokazatelji financiranja i poslovnog uspjeha***

5.1. Prihodi po zaposlenom 223.200 kn

5.2. Dobit u prihodima i imovini 560.971 kn

(prije oporezivanja)

5.3. Ekonomičnost poslovanja - (ukupan prihod: ukupan rashod)

2016. god. 2017.god. Indeks 2017/2016.

Koeficijent ekonomičnosti 1,02 1,03 101

5.4. Likvidnost (kratkotrajna imovina : kratkoročne obveze)

2016. god. 2017.god. Indeks 2017/2016.

Koeficijent likvidnosti 3,20 2,98 93

*5.5. Zaduženost, posebno obveze po kreditima (specifikacija)*

Zaduženost, na dan 31.12.2017. godine po iskorištenim kreditima, a po izdanim jamstvima Grada Ogulina je slijedeće:

**1.**Jamstvo grada Ogulina od 07.10.2004. godine za osiguranje otplate kredita Fonda za regionalni razvoj RH. Kredit je namijenjen za izgradnju kanalizacijskog kolektora od 8 km i tri crpne stanice na užem području Grada Ogulina. Rok otplate u 48 jednakih uzastopnih tromjesečnih otplatnih kvota koje utvrđuje HBOR sukladno planu otplate. Otplata je započela 31.12.2008. godine a posljednja rata dospijeva 30.09.2020. godine.

Iznos neotplaćene glavnice i kamate na dan 31.12.2017. godine

TEČAJ ZA 1 EUR = 7,513648

|  |  |  |
| --- | --- | --- |
| **Opis** | Iznos u EUR | **Iznos Kn** |
| Otplata uvećana za kamatu | 35.196,17 | 264.451,64 |
| Od toga - glavnica  - kamata | 31.267,20  3.928,97 | 234.930,74  29.520,90 |

**2.** Ugovor o povratu podzajma br. 2/2009-HV/OG od 12.10.2010. vezano za Ugovor o supsidijarnom financiranju podprojekta – Odvodnja i pročišćavanje otpadnih voda grada Ogulina i I. Dodatka Ugovoru o supsidijarnom financiranju za podprojekt odvodnja i pročišćavanje otpadnih voda grada Ogulina. Sredstva podzajma otplaćuju se u polugodišnjim ratama svakog 05. travnja i 05. listopada svake godine. Otplata je započela 05.04.2012. godine a posljednja rata dospijeva 05.10.2022. godine.

|  |  |  |
| --- | --- | --- |
| **Opis** | Iznos u EUR | **Iznos Kn** |
| Otplata uvećana za kamatu | 421.915,25 | 3.170.122,68 |
| Od toga – glavnica  - kamata | 421.799,30  115,95 | 3.169.251,47  871,21 |

*5.6. Prosječna neto plaća po zaposlenim* 5.796 kn

*5.7. Trošnost opreme i uređaja*

Sveukupna nabavna vrijednost imovine iznosi 231.272.660 kn, a sadašnja vrijednost iznosi 165.725.188 kn.

*Podatke izdvojeno za objekte i opremu prikazujemo u slijedećoj tablici:*

|  |  |  |
| --- | --- | --- |
|  | **Nabavna vrijednost** | **Sadašnja vrijednost** |
| **Građevinski objekti** | 184.810.244 | 145.771.052 |
| **Oprema** | 46.462.415 | 19.954.136 |
| **U k u p n o** | 231.272.660 | 165.725.188 |

***6. Kratak opis poslovanja u protekloj godini***

U 2017. godini ostvarena je dobit u iznosu od 459.642 kuna kao pozitivna razlika prihoda i rashoda, umanjena za porez na dobit.

***Financijski plan za 2017. godinu ostvaren je kako slijedi:***

|  |  |  |  |  |  |
| --- | --- | --- | --- | --- | --- |
|  | Plan 2017.g. | Ostvarenje 2016.g | Ostvarenje 2017.g. | INDEKS | |
|  | 1 | 2 | 3 | 3:1 | 3:2 |
| Ukupni prihodi | 16.880.350 | 17.080.822 | 19.121.913 | 113 | 112 |
| Ukupni rashodi | 16.696.333 | 16.694.240 | 18.560.942 | 111 | 111 |
| Dobit prije oporezivanja | 184.017 | 386.583 | 560.971 | 304 | 145 |

Ostvarena dobit u odnosu na isto razdoblje prethodne godine veća je za 174.388 kn. Veće ostvarenje dobiti u odnosu na 2016.godinu rezultat je naplaćenih prethodno vrijednosno usklađenih potraživanja od kupaca iz prethodnih godina.

Ukupni prihodi ostvareni su veći u odnosu na planirane prihode za 13% i u odnosu na razdoblje prethodne godine ostvareni su veći prihodi za 12%.

Prihodi od prodaje vodnih usluga, vodoopskrbe, odvodnje i pročišćavanja u odnosu na razdoblje prethodne godine ostvareni su za 2% veći, a u odnosu na planirane ostvareni su manji za 1%.

Na dan 31.12. 2017. godine na sustav odvodnje i pročišćavanja otpadnih voda grada Ogulina priključeno je ukupno 199 pravnih osoba i 1689 domaćinstva. Na dan 31.12.2017. godine na vodoopskrbni sustav priključeno je 579 pravnih osoba i 6965 domaćinstava.

Ukupno ostvareni rashodi u odnosu na planirane veći su za 11% a u odnosu na isto razdoblje prethodne godine veći su za 11%. Ukupno realizirani materijalni troškovi za 70% su veći u odnosu na razdoblje prethodne godine. Povećanje materijalnih troškova najznačajnije je na poziciji troškova tekućeg održavanja. Veći troškovi tekućeg održavanja proizašli su iz sanacije šteta uslijed poplave. Sredstva su osigurana Ugovorom o sufinanciranju građenja vodnih građevina na području vodoopskrbnog sustava Ogulin od strane Hrvatskih voda.

Što se tiče ulaganja ona su naznačena pod točkom 4., a ostvarena su prema financijskim mogućnostima. Za sva ulaganja proveden je postupak nabave sukladno Zakonu o javnoj nabavi.

Tijekom 2017. godine započela je realizacija Ugovora o sufinanciranju projektne dokumentacije na području vodoopskrbnog sustava Ogulin - izrada koncepcijskog rješenja vodoopskrbnog sustava Ogulin s izradom matematičkog modela sadašnjeg i budućeg stanja razvoja i predstudijom izvodljivosti.

Koncepcijsko rješenje vodopskrbnog sustava Ogulin koje obuhvaća područja Ogulina, Josipdola, Tounja i Drežnice, a u budućnosti i Jasenka, sagledava gubitke u VOS Ogulin, odnosno odnos između zahvaćene vode na izvorištima i isporučene odnosno fakturirane vode (što je trenutno europski i svjetski problem), a bazira se na hidrauličkom matematičkom modelu kojim se simulira postojeće i buduće stanje vodoopskrbnog sustava, korištenjem podataka iz oformljenog GIS-a (Geografski informacijski sustav), koji se konstantno ažurira, odnosno nadopunjuje sa novoizgrađenim vodoopskrbnim cjevovodima i priključcima te svakodnevnim evidentiranjem kvarova na vodovodnoj mreži.

U 2017. godini nastavljene su pripreme dokumentacije za prijavu projekata vodovoda općine Tounj, dionica Kukača – Kamenica prema provedbi Mjere 07 „ Temeljne usluge i obnova sela u ruralnim područjima“ iz Programa ruralnog razvoja RH za razdoblje 2014-2020.

Tijekom 2018. godine nastaviti ćemo ulaganja u poboljšanje vodoopskrbnog sustava kroz investiciju izgradnje javnog kanalizacijskog sustava izmjenom vodoopskrbnih cjevovoda što će također poboljšati kvalitetu vodoopskrbnog sustava.

Kvaliteta ulaganja i rada potvrđena je nadzornim auditom sustava upravljanja kvalitetom prema zahtjevima norme ISO 9001 : 9008 i HACCP sustava prema Codex Alimentariusu koji je obavljen 20.10.2017. godine. Prethodno su provedena 3 interna audita sukladno planu provedbe za 2017. godinu.

U 2017. godini otkriveno je i otklonjeno 87 većih kvarova na magistralnim cjevovodima različitih profila i to po područjima kako slijedi:

- Grad Ogulin 63 kvarova

- Općina Josipdol 23 kvara

- Općina Tounj 1 kvarova

Na navedenim područjima zamijenjeno je 1030 vodomjera, izvedeno je 13 priključaka za nove potrošače, zbog neispravnosti izmijenjeno je 211 ventila različitih profila.

U Ogulinu, 30. travnja 2018.

**Direktor**

**Zdravko Paušić, dipl.ing.**